《饮马长城窟行》
明代·于慎行

青青陵上柏，翘翘思远客。远客在何方，长城道路长。

路长时复久，门外春杨柳。杨柳正依依，君行胡不归。

食薤自知辛，食檗自知苦。苦辛在人心，当复谁为语。

有鸟云中来，嗷嗷过我庭。愿附一札书，达我沈忧情。

鸟辞天路远，哀鸣去不返。去去莫复陈，亲疏自有因。

作者简介：（1545—1607）明山东东阿人，字可远，更字无垢。于慎思弟。隆庆二年进士。万历初历修撰、日讲官，以论张居正“夺情”，触其怒。以疾归。居正死后复起。时居正家被抄没，慎行劝任其事者应念居正母及诸子颠沛可伤。累迁礼部尚书。明习典制，诸大礼多所裁定。以请神宗早立太子，去官家居十余年。万历三十五年，廷推阁臣，以太子少保兼东阁大学士，入参机务，以病不能任职。旋卒，谥文定。学问贯穿百家，通晓掌故。与冯琦并为一时文学之冠。有《谷城山馆诗文集》。